CELEX: 62015TB0590
Language: da
Date: 2016-06-24 00:00:00
Title: Sag T-590/15: Rettens kendelse af 24. juni 2016 — Onix Asigurări mod EIOPA (Passivitets-, annullations- og erstatningssøgsmål — anmodning om indledning af en undersøgelse i forbindelse med en påstået overtrædelse af EU-retten — EIOPA-formandens afgørelse om ikke at iværksætte en undersøgelse — klageudvalgets afgørelse om at afvise indsigelsen — søgsmålsfrister — retsakt, der ikke kan gøres til genstand for et søgsmål — manglende overholdelse af formkrav — åbenbart, at søgsmålet delvis ikke kan antages til realitetsbehandling, delvis er ugrundet)

22.8.2016   
            
            
               DA
            
            
               Den Europæiske Unions Tidende
            
            
               C 305/36
            
         Rettens kendelse af 24. juni 2016 — Onix Asigurări mod EIOPA
   (Sag T-590/15) (1)
   
   ((Passivitets-, annullations- og erstatningssøgsmål - anmodning om indledning af en undersøgelse i forbindelse med en påstået overtrædelse af EU-retten - EIOPA-formandens afgørelse om ikke at iværksætte en undersøgelse - klageudvalgets afgørelse om at afvise indsigelsen - søgsmålsfrister - retsakt, der ikke kan gøres til genstand for et søgsmål - manglende overholdelse af formkrav - åbenbart, at søgsmålet delvis ikke kan antages til realitetsbehandling, delvis er ugrundet))
   (2016/C 305/50)
   Processprog: rumænsk
   
      Parter
   
   
      Sagsøger: Onix Asigurări SA (Bukarest, Rumænien) (ved advokat M. Vladu)
   
      Sagsøgt: Den Europæiske Tilsynsmyndighed for Forsikrings- og Arbejdsmarkedspensionsordninger (ved C. Coucke og S. Dispiter, som befuldmægtigede, bistået af advokat H.-G. Kamman)
   
      Sagens genstand
   
   Dels principalt påstand i henhold til artikel 265 TEUF om, at det fastslås, at EIOPA på ulovlig vis undlod at træffe en afgørelse om Istituto per la vigilanza sulle assicurazionis (IVASS, det italienske forsikringstilsynsorgan) urigtige anvendelse af artikel 40, stk. 6, i Rådets direktiv 92/49/EØF af 18. juni 1992 om samordning af love og administrative bestemmelser vedrørende direkte forsikringsvirksomhed bortset fra livsforsikring og om ændring af direktiv 73/239/EØF og 88/357/EØF (tredje skadesforsikringsdirektiv) (EFT 1992, L 228, s. 1), og subsidiært påstand i henhold til artikel 263 TEUF om annullation af EIOPA-formandens afgørelse EIOPA-14-267 af 6. juni 2014 om iværksættelse af en undersøgelse i medfør af artikel 17 i Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT 2010, L 331, s. 48) og af klageudvalgets afgørelse BOA 2015 001 af 3. august 2015, hvorved det afviste den af Onix Asigurări i medfør af artikel 60 i forordning nr. 1094/2010 indgivne klage, dels påstand i henhold til artikel 268 TEUF om betaling af erstatning for det tab, som sagsøgeren angiveligt blev påført som følge af den ovennævnte passivitet og vedtagelsen af disse afgørelser.
   
      Konklusion
   
   
               1)
            
            
               Den Europæiske Tilsynsmyndighed for Forsikrings- og Arbejdsmarkedspensionsordninger frifindes.
            
         
               2)
            
            
               Onix Asigurări SA bærer sine egne omkostninger og betaler de af Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) afholdte omkostninger.
            
         
      (1)  EUT C 414 af 14.12.2015.